Všeobecne záväzné nariadenie obce Lúč na Ostrove č. 3/2022

o miestnej dani z nehnuteľností

**Obec Lúč na Ostrove, Obecné zastupiteľstvo v Lúči na Ostrove v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 4 a súvisiacich ustanovení a § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov**

sa uznieslo na vydaní tohto

všeobecne záväzného nariadenia Obce Lúč na Ostrove

**Časť I.**

**Všeobecné ustanovenia**

**§ 1**

**Úvodné ustanovenie**

Základné náležitosti o miestnej dani za nehnuteľnosti sú ustanovené v § 4 a nasl. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

1. Obec Lúč na Ostrove ako správca dane (ďalej len „správca dane“) zavádza s účinnosťou od **1.1.2023** miestnu daň z nehnuteľností.
2. Predmetom tohto všeobecne záväzného nariadenia je určenie náležitosti miestnej dani z nehnuteľností v zmysle príslušných ustanovení zákona č. 582/2004 Z.z..

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani z nehnuteľností, ktorá zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

**Časť II.**

**Daň z pozemkov**

**§ 4**

**Hodnoty pozemkov**

Správca dane ustanovuje na území obce Lúč na Ostrove hodnotu pozemku, ktorou sa pri výpočte základu dane z pozemkov násobí výmera pozemku v m2 za

1. 1,0748 EUR / m2 – orná pôda, chmeľnice, vinice, ovocné sady,
2. 0,2243 EUR/m2 - trvalé trávne porasty
3. 1,3200 EUR / m2 – záhrady
4. 1,0748 EUR / m2 – lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy
5. 13,2700 EUR / m2 – stavebné pozemky
6. 1,3200 EUR / m2 – zastavané plochy a nádvoria, ostatné plochy

**§ 5**

**Sadzba dane**

1. Správca dane určuje pre pozemky na území obce Lúč na Ostrove, okrem sadzby určenej podľa ods. 2/ a 3/ tohto paragrafu ročnú sadzbu dane z pozemkov nasledovne:
2. orná pôda, chmeľnice, vinice, ovocné sady, trvalé trávnaté porasty 0,50%
3. záhrady 0,63 %
4. zastavané plochy a nádvoria, ostatné plochy 0,63 %
5. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy 0,31 %
6. stavebné pozemky 0,63 %.

**Časť III.**

**Daň zo stavieb**

**§ 6**

**Sadzba dane**

1. Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:
2. 0,1 EUR za stavby na bývanie a drobné stavby, ktoré majú doplnkovú funkciu pre hlavnú stavbu
3. 0,1 EUR za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
4. 0,4 EUR za stavby rekreačných a záhradkárskych chát a domčekov na individuálnu rekreáciu
5. 0,4 EUR za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov
6. 0,5 EUR za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
7. 1,00 EUR za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
8. 0,4 EUR za ostatné stavby neuvedené v písmenách a) až f).
9. Správca dane určuje pri viacpodlažných stavbách pre všetky druhy stavieb príplatok za podlažie 0,025 EUR za každé ďalšie podlažie okrem prvého nadzemného podlažia

**Časť IV.**

**Daň z bytov**

**§ 7**

**Sadzba dane**

Správca dane určuje ročnú sadzbu dane z bytov a nebytových priestorov za každý aj začatý m2 podlahovej plochy nasledovne:

1. 0,1 EUR – byty v bytových domoch
2. 0,4 EUR – nebytové priestory slúžiace ako garáž

**Článok V.**

**Spoločné, zrušovacie a záverečné ustanovenia**

**§ 8**

**Oslobodenie od dane a zníženie dane z nehnuteľností**

1. Podľa miestnych podmienok v obci Lúč na Ostrove správca dane od dane z pozemkov oslobodzuje:
2. pozemky, na ktorých sú cintoríny, kolumbáriá, urnové háje a rozptylové lúky
3. pozemky verejne prístupných parkov, priestorov a športovísk
4. pozemky tvoriace jeden funkčný celok so stavbou alebo jej časťou slúžiacou na vykonávanie náboženských obradov cirkví a náboženských spoločností
5. pozemky užívané školami a školskými zariadeniami
6. Podľa miestnych podmienok v obci Lúč na Ostrove správca dane poskytuje zníženie dane z pozemkov na základe predložených dokladov preukazujúcich dôvod zníženia vo výške:

50 % z daňovej povinnosti na pozemky – záhrady v zastavanej časti obce, ktorých vlastníkmi sú občania starší ako 70 rokov, alebo držitelia preukazu občana s ťažkým zdravotným postihnutím ak tieto pozemky – záhrady slúžia výhradne na ich osobnú potrebu.

Podľa miestnych podmienok v obci Lúč na Ostrove správca dane poskytuje zníženie dane zo stavieb a dane z bytov vo výške:

**50 % z daňovej povinnosti** na stavby na bývanie a byty vo vlastníctve občanov starších ako 70 rokov alebo občanov s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie

1. Zníženie dane správca dane priznáva na základe písomnej žiadosti podanej do 31.01. zdaňovacieho obdobia. Zníženie dane sa poskytne počnúc tým zdaňovacím obdobím, ktoré nasleduje po kalendárnom roku v ktorom nastali skutočnosti podmieňujúce priznania zníženia dane.
2. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom daňovník nadobudol nehnuteľnosť do vlastníctva a zaniká 31. decembra zdaňovacieho obdobia, v ktorom daňovníkovi zanikne vlastníctvo k nehnuteľnosti. Ak sa daňovník stane vlastníkom nehnuteľností 1. januára bežného zdaňovacieho obdobia, vzniká daňová povinnosť týmto dňom. Pre vyrubenie dane z nehnuteľností je rozhodujúci stav k l. januáru zdaňovacieho obdobia.   
   Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada.
3. Fyzická osoba alebo právnická osoba v priebehu príslušného zdaňovacieho obdobia je povinná oznámiť správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností a každú zmenu týchto skutočností do 30 dní odo dňa, keď tieto skutočnosti alebo ich zmeny nastali.
4. Daňové priznanie k dani z nehnuteľností (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť, ak tento zákon neustanovuje inak a v ďalších zdaňovacích obdobiach do tohto termínu, len ak nastali zmeny skutočností rozhodujúcich na vyrubenie dane z nehnuteľností. Daňovník, ktorý nadobudne nehnuteľnosť vydražením v priebehu zdaňovacieho obdobia, je povinný podať priznanie do 15 dní odo dňa vzniku daňovej povinnosti.  
   Za zmeny skutočností rozhodujúcich na vyrubenie dane sa nepovažuje zmena sadzieb dane z nehnuteľností.   
   Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2), priznanie podá každá fyzická osoba alebo právnická osoba. Ak sa spoluvlastníci dohodnú, priznanie podá ten, koho dohodou určili spoluvlastníci, pričom túto skutočnosť musia písomne oznámiť správcovi dane pred uplynutím lehoty na podanie daňového priznania.
5. Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.
6. Daňovník, ak ide o fyzickú osobu, je povinný uviesť v priznaní aj meno, priezvisko, titul, adresu trvalého pobytu, rodné číslo a ak ide o právnickú osobu je povinný uviesť aj obchodné meno alebo názov, identifikačné číslo a sídlo. Súčasne je daňovník povinný vyplniť všetky údaje podľa daňového priznania. Osobné údaje podľa tohto odseku sú chránené podľa osobitného predpisu.
7. Daň z pozemkov, daň zo stavieb a daň z bytov vyrubí správca dane každoročne podľa stavu k 1. januáru príslušného zdaňovacieho obdobia. Pri dohode spoluvlastníkov správca dane vyrubí daň tomu spoluvlastníkovi, ktorý na základe ich dohody podal priznanie podľa § 19 ods. 2 zákona o miestnych daniach.

§ 9

**Platenie dane**

10. Vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia, ak správca dane v rozhodnutí neurčí splátky dane a inú lehotu splatnosti.

11. Spôsoby vyberania dane:

* 1. v hotovosti do pokladnice obce,
  2. poštovým peňažným poukazom,
  3. bezhotovostným prevodom na účet obce.

**§ 10**

**Vyrubenie dane z nehnuteľností**

Obec Lúč na Ostrove ako správca dane z nehnuteľností ustanovuje, že vyrubuje a vyberá aj daň nižšiu ako 3 Eurá..

**§ 11**

**Zrušovacie ustanovenia**

Týmto VZN sa zrušuje Všeobecne záväzné nariadenie Obce Lúč na Ostrove **č. 06/2016**

**/6/2016**

**§ 12**

**Záverečné ustanovenia**

Obecné zastupiteľstvo v Lúči na Ostrove sa uznieslo na vydaní tohto VZN na svojom zasadnutí dňa **12.12.2022.** uznesením **č. 47c./2022/OZ** a toto **VZN nadobúda účinnosť dňom** **01.01.2023**

**V Lúči na Ostrove, dňa 12.12.2022**

**Mgr. Ladislav Kiss**

**starosta obce**

**Vyvesené : 14.12.2022**

**Zvesené :** .........................................